Basil Hiiri – Mestarietsivä

Basil Hiiri – Mestarietsivä (tai Mestarietsivä Basil Hiiri, ) on Disneyn 26. animaatioelokuva, jonka tekemiseen meni neljä vuotta ja joka valmistui vuonna 1986. Elokuva pohjautuu Eve Tituksen lastenkirjaan Basil of Baker Streetiin (suom. Bakerkadun Basil), ja elokuvan päähenkilö Basil Hiiri on eräänlainen Sherlock Holmesin variaatio, pastissi. Nimensä Basil on saanut useissa elokuvissa Sherlock Holmesia esittäneeltä Basil Rathbonelta.http://www.mousedetective.com/mouse_detective_trivia.htm 

 Juoni 

Lontoossa on sumuinen ilta, ilkeä Liuhu kidnappaa Herra Leikinheimon ja hänen tyttärensä Olivia etsii apua ja kääntyy Baker kadun mestarietsivän Basil Hiiren puoleen juuri Afganistanista palanneen tohtori Dawsonin kanssa. Olivia lähtee etsimään isäänsä Basilin, Dawsonin ja Tobin kanssa. He löytävät johtolankoja Leikinheimosta, mutta ongelmia tulee lisää, kun Liuhu-lepakko kidnappaa Olivian eräässä lelukaupassa.

Basilin ja Dawsonin avulla Olivia löydetään, mutta ongelmia syntyy lisää, kun kuningatar napataan ja rikoksen takana on Basilin arkkivihollinen rotta Ratigan. Basilin avulla kuningatar pelastuu mutta Ratigan onnistuu pakenemaan Olivia mukanaan. Basil, Dawson ja Leikinheimo lähtevät Ratiganin perään joka lopulta törmää Britannian parlamenttitalon kellotorniin, jossa Big Ben sijaitsee. Basil onnistuu pelastamaan Olivian ja Ratigan putoaa tornin huipulta. Olivia pääsee lopulta isänsä luokse, ja tohtori Dawson ryhtyy ratkomaan rikoksia Basilin kanssa.

 Ääninäyttelijät 
Alkuperäinen ääniSuomenkielinen ääniRooliKuvausBarrie Ingham  Jarmo Harjula  Basil Hiiri  Basil Hiiri on elokuvan päähenkilö ja hiirimaailman Sherlock Holmes. Hän asuu 221B Baker Streetillä, Sherlock Holmesin kellarissa. Basil on aluksi erakko luonteeltaan, mutta saa elokuvassa uusia ystäviä ja Dawsonista uuden kumppanin. Basil on mestarietsivä, jolta mikään asia ei pysy kauan salassa. Hänen arkkivihollisensa on professori Ratigan.Val Bettin  Heikki Häkkä  Tohtori Dawson  Basil Hiiren apulainen ja hiirimaailman tohtori Watson. Hän kuului aikaisemmin kuningattaren 66. rykmenttiin Afganistanissa. Ollessaan armeijan palveluksessa, hän oli majuri ja myös kirurgi. Niin kuin Watson, Dawson on ihmeissään lähes aina kun Basil selvittää nerokkaasti jonkun asian. Toisin kuin Watson, Dawson on hiukan kömpelö ja tunari. Elokuvan alussa hän ei tuntenut Basilia, mutta tutustui häneen sattumalta, kun hän etsi Basilin kotia Olivian kanssa. Susanne Pollatschek  Mona Kortelampi  Olivia Leikinheimo  Olivia Leikinheimo on skotlantilaisen lelujen keksijän herra Hiiro Leikinheimon tytär. Kun Liuhu kidnappaa hänen isänsä, Olivia lähtee pyytämään apua mestarietsivä Basililta. Aina kun Basil mainitsee Olivian sukunimen, niin hän sanoo sen aina väärin, kuten "Leikinhoidunpoimu", "Liekinheitin" ja "Leivinveivi".Alan Young Keijo Romppainen  Hiiro Leikinheimo  Herra Hiiro Leikinheimo on lelujen keksijä ja hänen ainoa tyttärensä on Olivia. Hänellä on isot silmälasit ja ruskea parta. Vincent Price   Professori Ratigan  Elokuvan pääpahis ja hiirimaailman professori James Moriarty eli Basilin arkkivihollinen. Basil on monta vuotta yrittänyt saada hänet telkien taakse, mutta Ratigan on aina onnistunut jotenkin pakenemaan Basilin ulottuvilta. Tämän konnan aikomuksena on tehdä "rikosten rikos": hiirikuningaskunnan vallankaappaus. Ihan kuin Moriarty, Ratigania pidetään "rikosten Napoleonina". Ratigan on viemärirotta, mutta ei kuitenkaan pidä itseään sellaisena. Hän suuttuu suunattomasti, jos joku kutsuu häntä rotaksi.Candy Candido  Riitta Björn  Liuhu-lepakko  Ratiganin käheä-ääninen ja tunaroiva lepakkokätyri. Liuhulla on pitkä sininen kaulahuivi, isot, keltaiset mulkosilmät ja murtunut oikea siipi. Hänet tunnistaa erityisesti puujalastaan. Liuhu on Ratiganin oikea käsi ja joutuu tekemään usein likaiset hommat.Diana Chesney  Riitta Juntunen  Rouva Judson  Judson on Basilin lihava ja kiltti kodinhoitaja.Eve Brenner  Annu Valonen  Kuningatar Hiroria  Hyvä kuningatar, joka perustuu kuningatar Viktoriaan. Ratigan käskee Herra Leikinheimon rakentamaan kuningattaresta nuken, jotta hän pääsisi huijaamaan hiirikansaa, että kuningatar on ottanut hänet miehekseen.Barrie Ingham  Kimmo Sirén  Perttuli  Ratiganin humalainen kätyri.Charles Fleischer  Kari Lehtomäki  Ville Lisko  Yksi Ratiganin kätyreistä, joka esiintyi alun perin Liisa Ihmemaassa -elokuvassa.Val BettinWalker EdmistonWayne AllwineTony Anselmo  Keijo RomppainenKimmo SirénPekka SimolaKari Lehtomäki  Ratiganin kätyrit  Niin kuin Moriartylla, Ratiganillakin on monia kätyreitä. Nämä kätyrit naamioituivat sotilaiksi Ratiganin mennessään palatsiin. Liuhun, Perttulin ja Ville Liskon lisäksi joukkoon kuuluu useita hiiriä.Basil Rathbone  Keijo Romppainen  Sherlock Holmes  Sherlock Holmesia ei näytetä elokuvassa kuin kolmessa kohdassa, joista muutamassa hän soittaa viulua. Hahmon kasvoja ei nähdä elokuvan aikana kertaakaan vaan hän esiintyy varjonsa siluetin kautta.Laurie Main  Kimmo Sirén  Tohtori Watson  Watsonia ei näytetä kuin pari kertaa elokuvassa: alussa, jossa hän lukee lehteä, jolloin hänen kasvonsa näkyvät sivusta ja 
elokuvan puolessa välissä puhumassa Holmesille.Ellen Fitzhugh Airi Saastamoinen  Tarjoilija  Tarjoilija on lihava nainen, joka työskentelee kapakassa.Walker Edmiston  Kitty Hiiri  Miss Kitty ja hänen siskonsa ovat kapakassa tanssivia kauniita valkoisia hiiriä. Kun Kitty tuli siskojensa kanssa tanssimaan ja laulamaan, kaikki asiakkaat Basilia lukuun ottamatta hullaantuivat heihin.Shani Wallis  Katja Soininen  Neiti Hiiri  Neiti Hiiri on maalta kotoisin oleva hiiri, joka tulee elokuvan lopussa pyytämään Basililta apua, koska hän on hukannut timanttisormuksensa.Val Bettin  Kari Lehtomäki  Asukashiiri

Suomenkielinen toteutus
 Äänitys: Suomen elokuvasäätiö: Tom Forsström, Peter Nordström   
 Kapellimestari: Aarre Joutsenvirta   
 Jälkiäänityksen tuotanto: Olavi Virtamo   
 Äänityksen sihteeri: Ulla Leisio   
 Suomenkielinen käännös: Esko Elstelä   
 Henkilöohjaus: Jarmo Harjula

 Musiikki 
 Henry Mancini

"The World's Greatest Criminal Mind" / "Oi Ratigan" - Esitys Keijo Romppainen, Kimmo Sirén, Kuoro: Pekka Simola, Kari Lehtomäki, Pasi Brandt
"Let Me Be Good to You" / "Hei kundit" - Esitys Airi Saastamoinen
"Goodbye So, Soon" / "Hei vaan, en jää" - Esitys Keijo Romppainen
"Goodbye So, Soon (Reprise)" / "Hei vaan, en jää (Reprise)" - Esitys Kuoro: Keijo Romppainen, Airi Saastamoinen, Mona Kortelampi, Pekka Simola

 Lähteet 

 Suomenkieliset äänet elokuvan DVD-julkaisun lopputeksteissä

 Aiheesta muualla 


Luokka:Disneyn animaatioelokuvat
Luokka:Vuoden 1986 yhdysvaltalaiset elokuvat
Luokka:Elokuvat hiiristä